OpenLLM-France/wikimedia huggingface dataset:
# Acacia spectabilis

Acacia spectabilis és una espècie de planta de la família de les lleguminoses que es distribueix pel centre i est d'Austràlia. És un arbre que es troba sobre sòls ben drenats, dispersos, especialment en sòls al llarg de cursos d'aigua. És una espècie que s'usa per a la jardineria i la fabriació de mobles. Les llavors en són comestibles i la seva escorça conté tanins. És una espècie molt valorada en jardineria pel seu aspecte ornamental durant tot l'any. Té una floració de color gris platejat en el seu tronc i branques, que desapareix parts baixes lleugerament a mesura que envelleix.
És resistent en zones gelades. Les fulles pinnades són d'uns 10 cm de llarg, llises i glauques.
Una onada de calor al final d'agost pot portar unes quantes flors primerenques, però setembre a octubre és la temporada principal. Les flors són bastant grans, boles de bona estructura i un clar color groc daurat - un dels més brillants entre les acàcies. El pes de les flors sovint porta les branques cap avall. Un lleuger aroma és notable quan l'arbre està en flor. Després de la floració en general es va penjar amb beines de llavors que tenen una floració porpra.
Acacia spectabilis va ser descrita per Nees ex Steud. i publicada a Three Exped. Australia (ed. ?) 2: 20. 1838. (Three Exped. Australia (ed. ?))

## Etimologia

* Acàcia: nom genèric derivat del grec ακακία (akakia), que va ser atorgat pel botànic grec Pedanius Dioscorides (A.C. 90-40) per l'arbre medicinal A. nilotica en el seu llibre De Materia Medica. El nom deriva de la paraula grega, ακις (akis, espines).
* spectabilis: epítet especific que fa referència a l'aparença, la paraula significa notable, admirable, espectacular, vistós.

## Referències

* ↑ «Acacia spectabilis» a EOL. Data consulta: 06 de juliol de 2015.
* ↑ «Acacia spectabilis a The Plant List» (en anglès). [Consulta: 6 juliol 2015].
* ↑ «Acacia spectabilis». Tropicos.org. Missouri Botanical Garden. [Consulta: 6 juliol 2015].
* ↑ «Acacia nilotica (acacia)». Plants & Fungi. Royal Botanic Gardens, Kew. Arxivat de l'original el 2010-01-12. [Consulta: 28 gener 2010].
* ↑ Quattrocchi, Umberto. CRC World Dictionary of Plant Names. 1 A-C. CRC Press, 2000, p. 6. ISBN 978-0-8493-2675-2.
* ↑ «A Grammatical Dictionary of Botanical Latin» (en anglès). mobot.org. [Consulta: 28 gener 2024].
# Abaco

Les Abaco són un arxipèlag de les Bahames que inclou les illes de Grand Abaco, Little Abaco i unes dotzenes d'illots o cayos). Gran Abaco és també coneguda com a illa Lucaya. La població està repartida entre negres antillans i blancs en parts gairebé iguals; els habitants es dediquen a la pesca de la tortuga i a la construcció de vaixells, així com a l'agricultura en petita escala de fruits tropicals, i en els últims anys als serveis pel turisme. La capital fou fundada pels americans amb el nom de Carltown. Avui la capital és Marsh Harbour amb prop de sis mil habitants (la tercera ciutat més gran de les Bahames). Hi ha un famós far a Elbow Cay (enfront de Marsh Harbour) a la població de Hope Town. La població és de prop de 20.000 habitants en total (17.224 habitants el 2010).

## Història moderna

Entre 1970 i 1972 els habitants sobretot blancs van intentar que les illes fossin excloses del nou estat de Bahames i restessin com a colònia britànica, idea que tenia el suport del 75% de la població. La moció fou derrotada a la Cambra dels Comuns del Regne Unit. Alguns illencs, liderats per Chuck Hall, van fundar l'Abaco Independence Movement (AIM) l'agost de 1973 amb la intenció de proclamar una república independent. Michael Oliver (ja famós pels casos de Vemarana a les Noves Hèbrides i de la República de Minerva a Tonga), es va implicar en l'aventura secessionista donant suport financer al AIM i va ser més entusiasta que els propis illencs on la idea d'esdevenir independents no acabava d'aconseguir una majoria folgada. El plan era que si el govern de Bahames, que no disposava d'exèrcit, ni marina ni força aèria, enviava a un màxim de 50 soldats, hauria de fer front al port de Marsh Harbour i a l'aeroport de Sandy Point a un centenar d'abaconians entrenats militarment en un campament de Geòrgia (Estats Units), finançat per Oliver. Però els abaconians no donaven prou suport a la idea i l'AIM no va poder trobar suficients voluntaris. El 1975 l'AIM va canviar el seu nom a AHRM - Abaco Home Rule Movement - i des de llavors es va limitar a demanar més autonomia per a l'illa, però va perdre influència progressivament.

## Bandera de la independència

La bandera és blava; a la part del vol hi ha un sol en tres graduacions de color daurat i sis rajos de diferent llargada (a l'estil de la bandera naval japonesa) probablement groc molt clar; al mig del sol la part alta del far de Elbow Cay, que continua fins a l'extrem de la bandera, lleugerament inclinat cap a l'esquerra; el far és blanc (o groc molt clar) amb franges horitzontals vermelles; les finestres de la part superior també són vermelles.

## Bibliografia

* Steve Dodge, "Abaco - the History of an Out Island and Its Cays"
# Aceses

Aceses (llatí: Acesas o Aceseus, grec Akesas o Akesós Ἀκεσᾶς o Ἀκεσεύς) fou un home de Salamina a Xipre (o de Patara) conegut per la seva habilitat en el món artístic i la varietat dels seus vestits. En el mateix aspecte va destacar també el seu fill Helicó, suposadament originari de Caristos.
No se sap quan van viure, però fou abans d'Eurípides i Plató.

## Referències

* Dictionary of Greek and Roman Biography and Mythology, pàg. 7 (v. 1)
# Aecides

Aecides és el nom dels següents personatges:
* Mitologia:
** Els eàcides són els descendents d'Èac. Això inclou el seu fill Telamó i els seus nets Àjax i Teucre, a més del seu altre fill Peleu i el seu net per part de Peleu, Aquil·les. A través de Neoptòlem, fill d'Aquil·les, els molossos de l'Epir es consideraven descendents d'Èac, i per això els reis de l'Epir es deien de la casa dels eàcides, a la qual pertangué Pirros.
* Biografies:
** Eàcides de l'Epir, rei de l'Epir, pertanyent a la casa dels èacides

## Enllaços externs

* Llista de tots els personatges anomenats Eàcides al Pauly-Wissowa
# Aedea (satèl·lit)

Aedea, també conegut com a Júpiter XLI (designació provisional S/2003 J 7), és un satèl·lit natural de Júpiter. Va ser descobert per un equip d'astrònoms de la Universitat de Hawaii liderat per Scott S. Sheppard l'any 2003.
Aedea té uns 4 quilòmetres de diàmetre i orbita Júpiter en una distància mitjana de 23.044 Mm en 714,657 dies, amb una inclinació de 160° respecte a l'eclíptica (162° respecte a l'equador de Júpiter), en direcció retrògrada i amb una excentricitat orbital de 0,4311.
Aedea va ser anomenat el març del 2005 en honor d'Aedea, en la mitologia grega, una de les muses originals, filles de Júpiter.
Aedea pertany al grup de Pasífae, compost per llunes irregulars retrògrades que orbiten Júpiter en una distància d'uns 22,8 - 24,1 Gm amb una inclinació d'uns 144,5º - 158,3º.

## Referències

* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
* ↑ IAUC 8087: Satellites of Jupiter 4 de març del 2003 (descoberta)
* ↑ MPEC 2003-E11: S/2003 J 1, 2003 J 2, 2003 J 3, 2003 J 4, 2003 J 5, 2003 J 6, 2003 J 7 4 de març del 2003 (efemèrides)
* ↑ IAUC 8502: Satellites of Jupiter Arxivat 2020-04-15 a Wayback Machine. 30 de març del 2005 (anomenament)
# Abellà

«Abellà» té aquests significats:

## Persones

* Joan Abellà Pallàs
* Josepa Abellà Pallàs
* Emili Miquel Abellà
* Dolors Miquel Abellà
* Vegeu també Avellà i el parònim Abellar
# Adam Marjan

Adam Marjan (àrab: آدم مرجان) (Kuwait, 23 de setembre de 1957) és un exfutbolista kuwaitià de la dècada de 1980.
Fou internacional amb la selecció de futbol de Kuwait amb la qual participà a la Copa del Món de futbol de 1982.
Pel que fa a clubs, destacà a Kazma Sporting Club.

## Referències

* ↑ 1982 FIFA World Cup Spain Arxivat 2011-10-07 a Wayback Machine.
* ↑ «FIFA profile». Arxivat de l'original el 2015-02-02. [Consulta: 24 maig 2021].
* ↑ Adam Marjan a National-Football-Teams.com (anglès)
# Ajuntament de Masquefa

L'Ajuntament de Masquefa és una obra del municipi de Masquefa (Anoia) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici de caràcter públic de gran sobrietat neoclàssica. Destaca la nitidesa de línies, amb predomini de les línies rectes i l'absència total de decoració. L'estructura de la façana principal correspon a la d'arc de triomf, recurs tan emprat en el neoclassicisme, és a dir, la porta adovellada i a cada costat una filera de carreus de pedra que s'alça fins a trobar-se amb el frontó triangular -del qual s'ha perdut el seu contingut en relleu de pedra- que mostra l'acabament de l'edifici.

## Referències

* ↑ «Ajuntament de Masquefa». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2015].
# Al-Ittifaq FC Dammam

L'Al-Ittifaq FC Dammam, de vegades escrit Al-Ettifaq (àrab: نادي الاتفاق السعودي, Nādī al-Ittifāq as-Saʿūdī, ‘Club Saudita de la Concòrdia’), és un club de futbol saudita de la ciutat de Dammam. Fundat l'any 1944, és un dels clubs més antics de l'Aràbia Saudita.

## Palmarès

* Lliga saudita de futbol:
** 1983, 1987
* Copa del Príncep de la Corona saudita de futbol:
** 1965
* Copa del Rei saudita de futbol:
** 1968, 1985
* Copa Federació saudita de futbol:
** 1991, 2003, 2004
* Lliga de Campions aràbiga de futbol:
** 1984, 1988
* Copa de Campions del Golf:
** 1983, 1988, 2006

## Referències

* ↑ «تاريخ النادي». Arxivat de l'original el 2019-07-12. [Consulta: 25 juliol 2021].
* ↑ «Saudi Arabia - List of Champions». RSSSF.
* 1 2 3 «Saudi Arabia - List of Cup Winners». RSSSF.

## Enllaços externs

* Web oficial Arxivat 2006-09-02 a Wayback Machine.
* Web de seguidors Arxivat 2014-12-16 a Wayback Machine.
# Agustí de Pallejà

Agustí de Pallejà (Barcelona, 1737 - Montserrat, 16 de novembre de 1809) va ser un monjo i ermità català.
L'1 de juny de 1764 prengué l'hàbit de monjo i, ben aviat, després d'uns deu mesos de noviciat s'adonà que la seva vocació era la d'ermità. Després d'un temps d'espera, essent encara novici, prengué l'hàbit d'ermità el 12 de maig de 1766, professant un any després, el 17 de maig de 1767. El 29 de maig de 1773, després d'haver robat diners a alguns monjos í ermitans, i els coberts i utensilis de plata de la infermeria del monestir on servia, es comprà roba i, vestit de seglar, amb el qual va fugir, saltant la paret del monestir, i es va traslladar a Hostalet, Abrera i a altres llocs. Però, dos dies després, penedit de la seva acció, s'entregà al prior d'Olesa de Montserrat, Manuel Gutiérrez, i penedit demanà perdó per la seva malifeta. Pero, l'abat de Montserrat, el 27 d'agost de 1773 el condemnà a un any de presó i privació de vot actiu i passiu i de grada tot el temps que determinés l'abat general de la Congregació, i el comminà a tornar tot el que havia robat als monjos i ermitans, i també els coberts de plata de la infermeria que regentava, per fugir del monestir. A més, ordenà també que tot el que totes les seves possessions fossin venudes per tal de retornar les quantitats robades i la plata de la infermeria. Més tard, va suplicar al capítol general de 1777 l'absolució de les penitències que li foren imposades, i al de 1781 la restitució de la grada. I tot el que va demanar li fou atorgat. Hi ha constància que l'l de juny de 1789 vivia a l'ermita de Sant Antoni, on el va visitar Francisco de Zamora. Després va viure a l'ermita de la Santíssima Trinitat i a partir de febrer de 1806 a l'ermita de la Santa Creu. Morí de sobte, no sense abans haver rebut l'extremunció, el dia 16 de novembre de 1809.

## Referències

* ↑ Zaragoza i Pascual, Ernest «Catàleg dels ermitans de Montserrat: (segles XI-XIX)». Studia Monástica, Vol. 60, Fasc.2, 2018, pàg. 353-380. ISSN: 0039-3258.
* ↑ Zaragoza i Pascual, Ernest. Els ermitans de Montserrat: història d'una institutció benedictina singular. Barcelona: Publicacions de l'Abadia de Montserrat, 1993, p. 63-64. ISBN 84-7826-398-5.
# Alada

Alada Empresa de Transportes Aéreos és una aerolínia amb base a Luanda, Angola. Va ser fundada en 1995 i proporciona vols xàrter de passatgers i càrrega a Angola i a altres parts d'Àfrica. La seva base principal és l'Aeroport Internacional Quatro de Fevereiro, Luanda. El seu AOC va ser revocat en 2010.

## Flota

El juny de 2011, la flota d'Alada incloïa els següents aparells:
* 1 Antonov An-12
* 2 Antonov An-32
* 2 Ilyushin Il-18

## Referències

* ↑ http://aerotransport.org/php/go.php?query=operator&qstring=Alada&where=105228&luck=
* 1 2 Flight International, Directory: World Airlines, p.71, 27 March 2007
* ↑ "Airlines in Angola." Arxivat 2012-06-30 at Archive.is Airlineupdate.com. Accessed July 2011.
# Algorisme de Gauss-Newton

A matemàtiques, l'algorisme de Gauss-Newton s'utilitza per a resoldre problemes no lineals de mínims quadrats. És una modificació del mètode d'optimització de Newton que no depèn de calcular segones derivades i es deu a Carl Friedrich Gauss.

## El problema

Donades m funcions f $_1$,..., f $_m$ de n paràmetres p $_1$,..., p $_n$ amb m ≥ n , volem minimitzar la suma
    $S(p)=\sum _{i=1}^{m}(f_{i}(p))^{2}.$
on, p fa al vector ( p $_1$,..., p $_n$).

## L'algorisme

L'algorisme de Gauss-Newton és un procediment iteratiu. Això significa que hem de proporcionar una estimació inicial del paràmetre vector que anomenarem p $^0$.
Estimacions posteriors p $^k$ per al vector paràmetre són produïdes per la relació recurrent:
    $P^{k+1}=p^{k}-{\BigJ_{f}(p^{k})^{\top }J_{f}(p^{k}){\Big )}^{-1}J_{f}(p^{k})^{\top }f(p^{k}),$
on f = ( f $_1$,..., f $_m$) i J $_f$ ( p ) denota el Jacobià de f a p (noti's que no cal que J $_f$ sigui quadrada).
La matriu inversa, en la pràctica, mai es computa explícitament. en lloc d'ells s'utilitza
    $P^{k+1}=p^{k}+\delta ^{k},\,$
i es computa l'actualització de δ $^k$ resolent el sistema lineal
    $J_{f}(p^{k})^{\top }J_{f}(p^{k})\,\delta ^{k}=-J_{f}(p^{k})^{\top }f(p^{k}).$
una bona implementació de l'algorisme de Gauss-Newton utilitza també un algorisme de cerca lineal: en lloc de la fórmula anterior per p $^{k+1}$, s'utilitza
    $P^{k+1}=p^{k}+\alpha ^{k}\,\delta ^{k},$
on el nombre α $^k$ és d'alguna manera òptim.

## Altres algorismes

La relació de recurrència del Mètode de Newton per minimitzar la funció S és
    $P^{k+1}=p^{k}-[H(S)(p^{k})]^{-1}J_{S}(p^{k}),\,$
on $J_{S}$ i $H(S)$ denoten el Jacobià i Hessiana de S respectivament. utilitzant el mètode de Newton per a la funció
    $S(p)=\sum _{i=1}^{m}(f_{i}(p))^{2}$
obtenim la relació recurrent
    $P^{k+1}=p^{k}-\left(J_{f}(p)^{\top }J_{f}(p)+\sum _{i=1}^{m}f_{i}(p)\,H(f_{i})(p)\right)^{-1}J_{f}(p)^{\top }f(p).$
Podem concloure que el mètode de Gauss-Newton és el mateix que el metodode Newton ignorant el terme Σ f H ( f ).
Altres algorismes utilitzats per a resoldre el problema dels mínims quadrats inclouen l'algorisme de Levenberg-Marquardt algorithm i de descens de gradient.

## Referències

* ↑ «Gauss-Newton algorithm for nonlinear models». Arxivat de l'original el 2019-06-10. [Consulta: 16 juny 2019].
* ↑ Stephanie. «Gauss-Newton Method: Brief Overview» (en anglès), 20-08-2017. Arxivat de l'original el 2019-06-16. [Consulta: 16 juny 2019].
# Aidis Kruopis

Aidis Kruopis (26 d'octubre de 1986) és un ciclista lituà, professional des del 2007. Actualment corre a l'equip Vérandas Willems-Crelan.
En el seu palmarès destaca una victòria d'etapa a la Volta a Polònia del 2012 i el campionat nacional en ruta de 2015.

## Palmarès

* 2007
** Vencedor d'una etapa dels Dos dies del Gaverstreek
* 2009
** 1r a l'Internatie Reningelst
* 2010
** 1r a la Dwars door de Antwerpse Kempen
** 1r a la Copa Sels
** 1r a la Fletxa de Heist
* 2011
** 1r al Circuit del País de Waes
** 1r al Gran Premi del 1r de maig - Premi d'honor Vic de Bruyne
** 1r a la Copa Sels
** Vencedor d'una etapa de la Volta a Bèlgica
* 2012
** Vencedor de 2 etapes del Tour de Poitou-Charentes i 1r de la classificació per punts
** Vencedor d'una etapa de la Volta a Polònia
** Vencedor d'una etapa de la Volta a Noruega
* 2013
** Vencedor d'una etapa de la Volta a Turquia
* 2015
** Campió de Liutània en ruta
** 1r a la Fletxa del port d'Anvers
* 2016
** 1r al Dorpenomloop Rucphen
** 1r al Tour d'Overijssel
** 1r a la París-Arràs Tour i vencedor de 2 etapes
** 1r a la Fletxa de Gooik

## Enllaços externs

* Fitxa a sitiodeciclismo.net
# Albares

Albares és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 527 | 520 | 481 | 508 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
Mas conocida como la Villa de los Cerdos, están al borde de convertirse en unos cracks como el Luca Palla, que no se entera de una mrd.
# Alcó

Alcó (en llatí Alcon, en grec antic Ἄλκων) fou un escultor grec que menciona Plini el Vell.
Plini diu que va ser l'autor d'una estàtua d'Hèracles que es trobava a Tebes, feta de ferro com a símbol de la resistència i fortalesa dels treballs del déu.

## Referències

* ↑ Alcon a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 108
# Alexis de Sició

Alexis de Sició（grec antic: Ἄλεξις, llatí: Alexis) fou un escultor grec nascut a Sició, deixeble de Policlet segons Plini el Vell.
Pausànias esmenta un escultor del mateix nom, nascut a Sició, i diu que va ser el pare de l'escultor Càntar, però no se sap si eren persones diferents. Policlet va viure vers el 400 aC i Eutíquides, amb qui Plini el Vell diu que Càntar va estudiar, va viure vers el 300 aC, cosa que fa difícil conjuntar les dates, i potser Alexis va ser deixeble de Policlet el Jove, o bé Càntar no va estudiar amb Eutíquides.

## Notes

* ↑ Segons la forma del nom que proposen el Diccionari Grec-Català, p. 1329, i les obres de la Fundació Bernat Metge

## Referències

* ↑ Alexis a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 129
# Allison (Iowa)

Allison és una població dels Estats Units a l'estat d'Iowa. Segons el cens del 2000 tenia 1.006 habitants.

## Demografia

Segons el cens del 2000, Allison tenia 1.006 habitants, 424 habitatges, i 267 famílies. La densitat de població era de 131,7 habitants per km².
Dels 424 habitatges en un 25,9% hi vivien nens de menys de 18 anys, en un 55,4% hi vivien parelles casades, en un 6,1% dones solteres, i en un 36,8% no eren unitats familiars. En el 33% dels habitatges hi vivien persones soles el 23,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,81.
Per edats la població es repartia de la següent manera: un 20,8% tenia menys de 18 anys, un 6,7% entre 18 i 24, un 21,7% entre 25 i 44, un 20,1% de 45 a 60 i un 30,8% 65 anys o més.
L'edat mediana era de 46 anys. Per cada 100 dones de 18 o més anys hi havia 76,7 homes.
La renda mediana per habitatge era de 34.338 $ i la renda mediana per família de 42.050 $. Els homes tenien una renda mediana de 30.147 $ mentre que les dones 18.929 $. La renda per capita de la població era de 16.472 $. Entorn del 5,8% de les famílies i el 8,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Allison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Allison». American Fact Finder. Oficina del Cens dels Estats Units, 12-01-2010.
# Aksel Rykkvin

Aksel Rykkvin, nom complet Aksel Johannes Skramstad Rykkvin, (Oslo, 11 d'abril de 2003), és un baríton noruec, especialista en música clàssica, que va adquirir notorietat com a nen soprano i ha continuat com a baríton després de canviar la veu a finals del 2017.
Aksel va començar a cantar en el cor d'infants de la Catedral d'Oslo amb cinc anys; allà va rebre classes de la mestra de veu Helene Haarr. El 2013 va entrar al Cor infantil de l'Òpera i Ballet nacionals noruecs, dirigits per Edle Stray-Pedersen. Aksel va assistir al programa de talent «Música a l'escola Majorstuen», que és dirigit pel "Barratt Due Institute of Music" juntament amb el municipi d'Oslo. A partir de 2013, Marianne Lewis ha estat la seva professora vocal principal, tant a l'Òpera com a Majorstuen.

## Premis

Aksel va guanyar el Concurs de Música Juvenil de Noruega (2014-2015) en la categoria "Cantants d'entre 10 i 15 anys". Dos anys més tard, va guanyar el concurs (2016-2017) i va ser guardonat amb el títol de "Músic de l'any".
Va ser nomenat "Nouvingut de l'any" als premis Spellemann (Spellemannprisen) de 2017, i, amb 13 anys, fou el guanyador més jove en la història del premi.

## Actuacions operístiques

* "Boy" a la versió operística (compositor: Rolf Wallin) de la història de ciència-ficció: Elysium (març de 2016)
* Paper principal de l'òpera "Purriot and the Case of the Missing Bronze Horse" (Purriot og den forsvunne bronsehesten), (producció de l'Òpera de Noruega, maig de 2018)

## Discografia

* Aksel! Arias by Bach, Handel & Mozart (Signum Classics, 2016)
* Light divine (Signum Classics, 2018)

## Referències

* ↑ FjordClassics (anglès) 26-4-2018
* ↑ Kulturskoleradet (gener de 2017)
* ↑ NKR TV (5 de gener de 2017)
* ↑ Hyperion records
* ↑ Hyperion records

## Enllaços externs

* Reportatge a la NRK TV, noruec, subtítols en anglès
* Schmopera
# Aksana Papko

Aksana Papko (en belarús: Аксана Папко) (Hrodna, 16 de novembre de 1988) és una ciclista en pista belarussa que combina tant la pista com la carretera

## Palmarès en ruta

* 2010
** Campiona de Belarús en ruta
** Campiona de Belarús en contrarellotge

## Palmarès en pista

* 2010
** Campiona d'Europa sub-23 en Persecució
** Campiona d'Europa sub-23 en Puntuació
* 2011
** Campiona de Belarús en Persecució per equips (amb Alena Dilko i Tatsiana Xaràkova)
* 2012
** Campiona de Belarús en Persecució per equips (amb Alena Dilko i Tatsiana Xaràkova)

### Resultats a la Copa del Món en pista

* 2011-2012
** 1a a Pequín, en Puntuació

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Alexandro Daniel Toscano Llordal

Alexandro Daniel Toscano Llordal (Cosenza, Itàlia, 8 d'octubre de 1995), més conegut com a Sandro Toscano, és un futbolista italià que juga a la lliga espanyola.
Juga en la posició de centrecampista. Durant la seva etapa com a cadet va jugar al Gimnàstic i, més tard, pel Reial Madrid. Acabada la seva formació va passar a jugar amb el CF Sabadell, tant en l'equip B com, després, en el primer equip a la segona divisió B. La temporada de 2016 i 2017 va ser traspassat al CF Badalona, on va tenir una etapa molt destacada. El 2017 va signar per dues temporades, amb opció a ampliar-ne dues més, amb el Gimnàstic de Tarragona. Finalment va ser cedit al Melilla, per passar després al Ebro de Saragossa. El 2019 va fitxar pel CD San Fernando.

## Referències

* 1 2 3 Agabo «El San Fernando tiene cerrada la incorporación de Sandro Toscano». Diario de Cádiz, 07-07-2019.
* 1 2 «Sandro Toscano se marcha cedido al Badalona, de la segunda B». La Vanguardia, 29-12-2017.
* 1 2 «El Nàstic firma a Sandro Toscano». Marca, 12-07-2017.
* ↑ «Sandro Toscano, traspasado al Badalona con opción de recompra» (en castellà). CE Sabadell FC. [Consulta: 22 març 2021].
# Amblyglyphidodon ternatensis

Amblyglyphidodon ternatensis és una espècie de peix de la família dels pomacèntrids i de l'ordre dels perciformes. Els mascles poden assolir els 10 cm de longitud total. Es distribueix des d'Indonèsia fins a Salomó, les Illes Ryukyu i zones de Micronèsia.

## Referències

* ↑ BioLib
* 1 2 FishBase (anglès)